গালুয়া পাকা মসজিদ

গালুয়া পাকা মসজিদ বাংলাদেশের ঝালকাঠি জেলার রাজাপুর উপজেলায় অবস্থিত একটি পুরনো মসজিদ। এই মসজিদটি ভান্ডারিয়া-রাজাপুর মহাসড়কের গালুয়া বাজার এলাকা থেকে প্রায় এক কিলোমিটার পূর্বে, দুর্গাপুর গ্রামে অবস্থিত।

মসজিদের ইতিহাস
এই মসজিদটি ঝালকাঠি জেলার গালুয়া বাজার থেকে এক কিলোমিটার পূর্ব দিকে বড়বাড়ির কাছে অবস্থিত। মসজিদটি প্রায় ৩০০ বছর আগে নির্মাণ করা হয়েছে। মাহমুদজান আকন্দ নামক একজন স্থানীয় প্রভাবশালী মুসলিম ১১২২ বঙ্গাব্দে এটি নির্মাণ করেন। মসজিদের কাছে একটি পরিত্যক্ত শিলালিপি থেকে এর নির্মাণকাল সম্পর্কে অনুমান করা হয়। লোকমুখে একটি কথা প্রচলিত আছে তা হলো যখন এই মসজিদের সংস্কারকাজে হাত দেওয়ার জন্য ঝোপ-ঝাড় পরিষ্কার করা হচ্ছিলো তখন বড় বড় বিষধর সাপ এর থেকে বেড়িয়ে আসে। পরে স্থানীয় হুজুরের কথামত একটি অংশ খুলে দেওয়া হলে সাপগুলো ওই স্থান ত্যাগ করেএই মসজিদটি টালি ইটের তৈরি এবং এর বাজু বেশ প্রশস্ত। বর্তমানে মসজিদটি সংস্করণ করা হয়েছে বলে এর ইটগুলো দেখা যায় না।

স্বাধীনতার প্রাক্কালে মসজিদটি ভেঙ্গে পড়ার উপক্রম হলে স্থানীয় একজন সমাজ হিতৈষী এফ.এম.এ. কুদ্দুস খানের প্রচেষ্টায় মসজিদটি সংস্কার করা হয়। মসজিদটির সামনে বারান্দার অংশ বর্ধিত করা হয়েছে। ১৯৯৯ সালে বাংলাদেশ সরকার এই মসজিদটি প্রত্নতত্ত্ব বিভাগের অধিভুক্ত করে। এর ফলে সরকার থেকে অর্থ বরাদ্দ হয়ে মসজিদটির সংস্কার কাজ করা হয়।

আরও দেখুন
 বাংলাদেশের মসজিদের তালিকা
 বরিশাল বিভাগের মসজিদের তালিকা 
তথ্যসূত্র

বিষয়শ্রেণী:রাজাপুর উপজেলা
বিষয়শ্রেণী:ঝালকাঠি জেলার প্রত্নতাত্ত্বিক স্থান
বিষয়শ্রেণী:ঝালকাঠি জেলার মসজিদ